Վհուկներ (ֆիլմ, 2020)

Ռոալդ Դալի Վհուկները կամ Վհուկները (), 2020 թվականի մութ ֆենթեզի, կատակերգական կինոնկար, որի ռեժիսորը Ռոբերտ Զեմեկիսն է, սցենարիստները՝ Ռոբերտ Զեմեկիսը, Գիլյերմո դել Տորոն և Քենիա Բարիսը։ Այն նկարահանվել է Ռոլդ Դահլի 1983 թվականի համանուն վեպի հիման վրա և վեպի երկրորդ լիամետրաժ ադապտացիան է, որը նկարահանվել է 1990 թվականին նկարահանված Նիկոլաս Ռոյգի համանուն ֆիլմից հետո։ Ֆիլմում նկարահանվել են Էն Հեթուեյը, Օկտավիա Սպենսերը և Սթենլի Տուչին և պատմում է Քրիս Ռոքը։

«Վհուկները» հասանելի է դարձել HBO Max ինտերնետ պորտալում 2020 թվականի հոկտեմբերի 22-ին ԱՄՆ-ում, թատերական թողարկմամբ մի շարք միջազգային շուկաներում՝ 2020 թվականի հոկտեմբերի 28-ին։ Այն ստացել է խառը գնահատականներ քննադատների կողմից, Հեթուեյի կատարումը արժանացել է գովասանքի։

Արտադրություն

Զարգացում 
Դահլիի վեպի նոր ադապտացիայի մասին խոսակցությունները սկսվել են 2008 թվականի դեկտեմբերին, երբ Գիլյերմո դել Տորոն հետաքրքրություն է հայտնել նկարահանել ստոպ-կադր անիմացիա ֆիլմ։ Պոտենցիալ նախագծի հետագա զարգացումները տեղի ունեցան միայն տասը տարի հետո՝ 2018 թվականի հունիսին, երբ Ռոբերտ Զեմեկիսը վարձվեց` սցենարը և ռեժիսուրան գրելու համար։

Ի տարբերություն վեպի՝ ֆիլմի գործողությունները տեղի են ունենում Ալաբամայում 1960-ական թվականներին, ոչ թե Անգլիայում կամ Նորվեգիայում 1980-ականներին։ Գլխավոր հերոսը աֆրոամերիկացի տղա է, այլ ոչ թե նորվեգա-բրիտանացի ինչպես բնօրինակ վեպում և նախորդ էկրանավորումներում։ Այնուամենայնիվ, Զեմեկիսի կողմից սցենարի ադապտացումը նկարագրվել է որպես օրիգինալ վեպին ավելի մոտ, քան 1990 թվականի ադապտացումը, որը նկարահանվել է Նիկոլաս Ռոգի կողմից։ Քենյա Բարիսը ֆիլմի համահեղինակն է։

Դերասանական կազմ 
2019 թվականի հունվարին Էն Հեթուեյին տվել են Մեծն վհուկի () դերը։ Օկտավիա Սպենսերը ընտրվել էր փետրվարին, միացան նաև նորեկներ՝ Ջյազի Բրունոն և Կոդի-Լեյ Իսթիկը։ Մայիսին ավելացան Սթենլի Տուչին և Քրիս Ռոքը։ 2020 թվականի սեպտեմբերին պարզվեց, որ Քրիստին Չենովետը նույնպես նկարահանվել է ֆիլմում։

Նկարահանում 
Հիմնական նկարահանումները սկսվել են 2019 թվականի մայիսի 8-ին։ Նկարահանումները անց էին կացել Ալաբամայում, Ջորջիայում , Warner Bros.-ի Հերթֆորդշիրի Լիվեսդենի ստուդիայում, Անգլիայում՝՝ Սյուրեյում։ Նկարահանումները պետք է ավարտվեին հունիսի 25-ին։ Հունիսի 19-ին Լոուսդենում տեղակայված Warner Bros. ստուդիայում դանակահարվել է անձնակազմի անդամը։

Մարքեթինգ 
Ֆիլմը համագործակցեց Roblox-ի խաղի հետ, որը կոչվում էր «Կղզիներ» սահմանափակ ժամանակում անցկացվող Հելոուին միջոցառման համար։ Այն իրենից ներկայացնում է մենամարտ ֆիլմի գլխավոր հակառակորդներից մեկի՝ Մեծն վհուկի () հետ։

Երաժշտություն 
2019 թվականի հուլիսին հայտարարվել է, որ Զեմեսկիի հաճախակի համահեղինակ Ալան Սիլվեստրին կկազմի ֆիլմի պարտիտուրան։ Սաունդթրեքը թողարկվել է 2020 թվականի հոկտեմբերի 23-ին։

Թողարկում 
Ֆիլմը թողարկվել է 2020 թվականի հոկտեմբերի 22-ին ԱՄՆ-ում HBO Max-ով։ 2020 թվականի հոկտեմբերի 28-ից սկսած ֆիլմը թողարկել է ամբողջ աշխարհի կինոթատրոններում Warner Bros. Pictures ընկերությունը։

Ավելի վաղ այն պետք է թողարկվեր հոկտեմբերի 9-ին, սակայն  այն և տեղափոխվեց հոկտեմբերի 16, իսկ հետո ամբողջովին դուրս հանվեց գրաֆիկից COVID-19 համավարակի պատճառով։

Արձագանքներ 
Rotten Tomatoes արձագանքների ագրեգատոր-կայքը  հաղորդում է, որ կայքի 109-ը քննադատների գնահատականների 50%-ը դրական է՝ միջին 5.60/10 վարկանիշով։ Համաձայն Metacritic ագրեգատոր-կայքի, որը որը ընտրել է 30 քննադատ, հաշվարկել է միջինում 100 միավորից 47։ Ֆիլմը ստացել է «խառը կամ միջին արձագանքներ»։

Իր «չորս աստղերից երկուսը» ակնարկի մեջ «Chicago Sun-Times»-ի Ռիչարդ Ռոուփերը բարձր է գնահատել հատուկ էֆեկտներն ու ներկայացումները, սակայն գտել է ֆիլմը «չափազանց տագնապալի փոքր երեխաների համար և բավականաչափ ձանձրալի մեծահասակների համար»։ «IndieWire» կայքից Դեյվիդ Էրլիխը ֆիլմին տվել է D + գնահատական՝ այն անվանելով ահավոր, և ասել է, որ «Զեմեկիսը վերջին 20 տարիների ընթացքում մի քանի անհաջող ֆիլմ է նկարահանել, բայց «Վհուկները» նրանցից ամենատհաճն է, քանի որ թվում է, որ այն ստեղծել է մեկ ուրիշը։ Ռոեգի տարբերակը կարող է սարսափելի թվալ երեխաների մի սերնդի համար, բայց նրանք առնվազն կհիշեն այն»։

Ծանոթագրություններ

Արտաքին հղումներ 
 
 

2020 ֆիլմեր
Ֆիլմեր դևերի մասին
Ֆիլմեր վհուկների մասին
Անգլերեն ֆիլմեր
Ամերիկյան ֆիլմեր
Ամերիկյան ֆենտեզի կինոկատակերգություններ
Մեքսիկական ֆիլմեր
Ռոբերտ Զեմեկիսի ֆիլմեր
Warner Bros. ֆիլմեր